**NJFF ROGALANDS ARBEIDSPROGRAM FOR 2024**

**Del 2**

**NJFF Rogaland vil i 2024 ha ekstra fokus på disse områdene:**

Predatorbekjempelse.

HMS/ Sikkerhet ved foreningsaktiviteter

Barn og ungdom

Vern av naturen, herunder:

* Arbeide aktivt for at myndighetene reduserer biomassen av oppdrettslaks i Rogaland ned til et nivå som sikrer at lakselus og rømming ikke utgjør noen fare for de ville lakse- og sjøørretbestandene i fylket.
* Spre forståelsen av at nedbygging av sårbar natur i Rogaland og resten av Norge **ikke** bidrar positivt i klimaregnskapet på overordnet nivå.

# NJFF Rogalands strategiske målområder og hovedmål

## **Utøvelse av jakt, fiske og annet friluftsliv**

* Vårt tradisjonsrike høstingsbaserte friluftsliv skal være tilpasset samfunnsutviklingen og ha bred allmenn anerkjennelse.
* Allmennheten skal ha god tilgang på jakt og fiske og annet friluftsliv.
* Naturgrunnlaget skal være godt ivaretatt gjennom bærekraftig bruk og god forvaltning, slik at det produseres høstbare overskudd av vilt og fisk.
* NJFF skal ha en tydelig miljøvernprofil.

## **Organisasjonen**

* NJFF skal være en sterk organisasjon som ivaretar medlemmenes interesser.
* Jegere og fiskere skal ha god kunnskap om og respekt for vilt, fisk og regelverk.
* NJFF skal ha attraktive medlemstilbud til jegere, fiskere og andre friluftsinteresserte.

# 2. NJFF Rogalands prioriteringer i 2024

## **Medlemsfordeler, rekruttering og tjenester**

Regionlaget skal:

* Regionlaget skal prioritere så langt det lar seg gjøre å være tilgjengelig for, og hjelpe lokalforeningene og medlemmene.
* Arbeide for at lokalforeningene øker medlemstallet med spesiell vekt på rekruttering av ungdom og kvinner.
* Arbeide aktivt for å øke medlemsmassen.
* Arbeide aktivt for å få flere familiemedlemmer i organisasjonen.
* Informere medlemmene om medlemsfordeler i NJFF.
* Tilby redusert pris til medlemmer for kurs og aktiviteter i organisasjonen.
* Jobbe aktivt for å holde på eksisterende medlemmer.

**KOMMUNIKASJON OG MARKEDSFØRING**

* NJFF-Rogaland skal oppfattes som en seriøs aktør i aktuelle myndighetsledd og blant politikere i alle spørsmål knyttet til våre interesser. Arbeide aktivt for å benytte media i de sakene vi arbeider med.
* Arbeide for at lokalforeningene øker bruken av digitale media.
* Regionlaget skal arbeide for å synliggjøre organisasjonen i media, med vekt på det lokale og regionale nivået. Herunder gjelder også bruk av regionlagets og lokalforeningenes hjemmesider og Facebook-sider.

##  **Barn og ungdom**

* Styrke ungdomsarbeidet i fylket gjennom å stimulere til at lokalforeningene etablerer aktive ungdomsgrupper.
* Regionlaget skal stimulere til flere og varierte tilbud innen jakt og fiske for barn og ungdom året gjennom, herunder camper og møteplasser.
* Regionlaget skal videreføre og styrke satsing på barn og ungdom i hele fylket gjennom arbeidet til regionens friluftsveiledere og barne- og ungdomsutvalget.

##  **Jenter**

* Styrke kvinnearbeidet i fylket gjennom å arbeide for at lokalforeningene får etablert kvinnekontakt, og tilby disse et jentenettverk i regionen gjennom regionlagets utvalg.
* Regionlagets jenteutvalg skal støtte og hjelpe kvinnekontaktene i lokalforeningene. Aktiviteter initieres lokalt, men også av jenteutvalget selv.
* Regionlagets jenteutvalg skal bidra til flere kvinnelige medlemmer i NJFF.

##  **Organisasjon**

* Arbeide for å bedre organisasjonskunnskapen i lokalforeningene.
* Arbeide for å få større nærhet mellom lokalforeninger, regionlag og det sentrale leddet.
* Tilrettelegge for god organisasjonskultur.
* Sørge for god personalpolitikk og ivareta de ansatte på en profesjonell måte.
* Legge til rette for en transparent, sunn og balansert økonomi.
* Representanter fra styret og utvalg i regionlaget skal delta på de årlige regionsamlingene.
* Representanter fra styret eller administrasjonen i regionlaget skal besøke foreninger på deres hjemmebane.
* Jobbe for god spredning på deltakelse i regionlagets virksomhet blant fylkets lokalforeninger.

##  **Opplæringsvirksomhet**

* Arbeide for at regioninstruktørene bidrar til at lokalforeningene får nødvendig støtte til sitt arbeide, samt at en får utdannet og gitt nødvendig oppfølging/ kompetanseheving til lokale instruktører.
* Bidra til at flest mulig lokale instruktører blir benyttet.
* Arbeide for å styrke og følge opp jegerprøveinstruktørene tilknyttet våre lokalforeninger.
* Tilby kurs i aversjonsdressur og ettersøk i fylket.
* Arbeide for at NJFF-foreningene er ledende innen gjennomføring av jegerprøvekurs i fylket.
* Tilby kurs i elektrofiske og anadrom kartlegging i fylket*.*
* Regionlaget skal være pådriver slik at det arrangeres et utvalg kurs innen forskjellige fagområder i fylket.

## **Allmennhetens tilgang til jakt og fiske**

* Arbeide for å sikre allmennhetens adgang til jakt og fiske i fylket. Dette inkluderer allmennhetens adgang til jakt og fiske etter salg av statens eiendommer.
* Arbeide for at prisene på jakt og fiske er på et slikt nivå at allmennheten kan gjøre seg nytte av det.
* Sikre allmennhetens tilgang til jakt og fiske ved å videreføre lokalt og sentralt samarbeid med offentlige og private grunneiere/rettighetshavere.

## **Jakt og viltforvaltning**

* Arbeide for økt helhetsforståelse innen viltforvaltning.
* Opparbeide kompetanse og motivere til utøvelse av jakt- og fellefangst rettet mot predatorer.
* Arbeide for å fremme tilgangen på og interessen for jakt på sjøen.
* Arbeide for at fellingskvoten på kystsel kommer opp på et nivå tilpasset dagens selbestand.
* Fortsette arbeidet med årlige takseringer på Valevatn-terrenget for å kunne forvalte jaktretten på en forsvarlig og bærekraftig måte.
* Arbeide for å støtte opp om lokalforeningenes kultiveringsarbeide innen jakt.
* Arbeide for økte midler til lokale vilttiltak, og for at flest mulig av disse midlene går til tiltak/ prosjekter i regi av vår organisasjon.
* Motvirke enhver form for miljøkriminalitet, herunder å arbeide med tiltak mot spredning av uønskede arter.
* Arbeide for styrking av jaktoppsynet. Oppfordre medlemmene til å opptre uklanderlig ved utøvelsen av jakt, og påvirke til bevisstgjøring knyttet til bildebruk og bruk av sosiale medier ved jakt.
* Regionlaget skal ivareta medlemsinteressene knyttet til jakt og viltforvaltning i fylket.
* Regionlaget skal prioritere offentlige høringer knyttet til jaktutøvelse og jakttidsrammer.
* Arbeide for å få klargjort hvilke regler som er gjeldende for bruk av kunstig lys og ny jaktteknologi.
* Stimulere til rekruttering gjennom introjakter og jaktopplæring. Ta med deg en ut på jakt!
* Bidra til en kunnskapsbasert viltforvaltning.
* Videreføre arbeidet for sikker og human jaktutøvelse.
* Arbeide for en rovviltforvaltning i tråd med organisasjonens vedtak.
* Arbeide med ivaretakelse av habitater i landbruks- og skogsområder.

##  **Fiske og vannforvaltning**

* Arbeide for å støtte opp om lokalforeningenes kultiveringsarbeide innen fiske.
* Arbeide aktivt og overordnet for å styrke sjøørretbestanden i Rogaland gjennom «*Sjøørretprosjektet Rogaland».*
* Arbeide for å øke kalkningsbevilgninger og for at flest mulig av midlene går til målretta kalkingsprosjekter i Rogaland.
* Arbeide for økte midler til lokale fisketiltak, og at flest mulig av disse midlene går til tiltak/ prosjekter i regi av vår organisasjon.
* Arbeide for styrking av fiskeoppsynet, herunder å oppfordre medlemmene til å opptre uklanderlig ved utøvelsen av fiske.
* Regionlaget skal prioritere høringer rundt regulering av laksefiske i elv og sjø.
* Stimulere til økt sportsfiskeinteresse i samfunnet gjennom tilrettelegging for, og synliggjøring av de gode mulighetene for sportsfiske i ferskvann og saltvann.
* Regionlaget skal ivareta medlemsinteressene knyttet til sportsfiske i fylket.
* Regionlaget skal prioritere å arbeide for minstevannføringsregime og andre miljøforbedringer i forbindelse med vilkårsrevisjoner.
* Bidra aktivt i arbeidet med vannforvaltning, kunnskapsbasert fiskeforvaltning og marin forvaltning og gjennomføre praktiske fisketiltak.
* Motvirke enhver form for miljøkriminalitet, herunder å arbeide med tiltak mot spredning av uønskede arter.
* Utarbeide, og bidra til faglig gode høringsuttalelser innen fiske og forvaltning, både lokalt og regionalt.

##  **Friluftsliv**

* Regionlaget skal ivareta medlemsinteressene knyttet til friluftsliv i fylket.
* Arbeide for opplæring av barn og ungdom i friluftslivsaktiviteter, for eksempel sporløs ferdsel, riktig bekledning, utstyr, overlevelsesteknikker, overnatting og matlaging i naturen.
* Videreutvikle et godt samarbeid med FNF, Ryfylke friluftsråd og andre friluftsorganisasjoner.
* Være en attraktiv samarbeidspartner for alle friluftsinteresserte i regionen gjennom tydelig tilstedeværelse i debatt og samfunn, og via våre Friluftsveiledere.

##  **Jaktskyting/våpen**

* Arbeide for økt bruk av skytebanene hvor det vektlegges trivsel, sikkerhet og ferdighet.
* Arbeide for et nærmere samarbeid med DFS.
* Arbeide for å øke konkurranseaktiviteten i fylket.
* Regionlagets skyteutvalg samordner og setter opp terminlister for fylket.
* Regionlaget skal publisere resultater på hjemmesider, samt samle inn resultater til klassesetting. Regionale mesterskap annonseres og støttes.
* Arbeide for at godt og bredt tilbud på skytebaner over hele fylket.
* Videreutvikle miljøtilpassede skyteanlegg, inkludert økt kunnskap og tilrettelegging av gode løsninger.

##  **Jakthund**

* Arbeide for å styrke jakthundarbeidet i regionen.
* Tilby instruktørutdannelse for aversjons-, ettersøks- og dressurkurs i lokalforeningene.
* Sikre gode rammebetingelser for bruk av jakthunder ute i samfunnet, herunder følge opp revisjonen av hundeloven.
* Bidra til å bevare vår kulturtradisjon for jakt med hund.
* Arbeide aktivt for sikker jakt med hund.

##  **Ettersøk**

* Regionlaget skal arbeide for å ivareta fagområdet ettersøk både lokalt og regionalt.
* Regionlaget skal jobbe for at det i nasjonal lovgivning blir et tydelig skille mellom jakt og offentlig ettersøk.

##  **Vern av naturen**

* Aktivt oppdatere regionen rundt ny kunnskap om klimaendringer/ miljøpåvirkninger for fortsatt å kunne opprettholde utøvelse av jakt og fiske. Samarbeide med andre organisasjoner og bistå lokalforeningene til å drive påvirkningsarbeid.
* Sammen med andre naturvern/ miljøorganisasjoner å arbeide for å hindre skadevirkninger av vann- og vindkraftutbygging i fylket.
* Motvirke enhver form for miljøkriminalitet, herunder å arbeide med tiltak mot spredning av uønskede arter.
* Arbeide aktivt for at myndighetene reduserer biomassen av oppdrettslaks i Rogaland ned til et nivå som sikrer at lakselus og rømming ikke utgjør noen fare for de ville lakse- og sjøørretbestandene i fylket.
* Arbeide for at det utvikles effektive bekjempelsesmidler mot lakselus og at det blir et politisk krav om at oppdrettsanleggene legger om produksjonen til lukkede anlegg.
* Bevisstgjøre og oppfordre våre medlemmer til å delta aktivt til rydding av marin forsøpling, kunnskapsbasert fiskeforvaltning og bærekraftig marin forvaltning
* Arbeide for at det ikke åpnes for flere landbaserte vindkraftverk i norsk natur. Og at for de landbaserte vindkraftverkene som har fått konsesjon må det gjennomføres nye konsekvensutredninger for å sikre at hensynet til naturgrunnlaget og friluftslivet, herunder at jakt og fiske ivaretas.
* Drive politisk påvirkning av kommunale og regionale politiske partier, samt støtte opp om miljøtiltak som bevarer urørt natur.
* Spre forståelsen av at nedbygging av sårbar natur i Rogaland og resten av Norge **ikke** bidrar positivt i klimaregnskapet på overordnet nivå.

 ADMINISTRASJON

* Utvikle og sikre god bruk av administrative, digitale verktøy.
* Videreutvikle NJFF.no som et brukervennlig nav i organisasjonen.
* Sikre gode kommunikasjonsløp i hele organisasjonen ved hjelp av verktøy som er tilpasset moderne medievaner og bruk.
* Heve kompetansen i bruk av moderne kommunikasjons- og IT-verktøy.
* Arbeide for forenkling av administrative prosesser.
* Opprettholde NJFFs tradisjon for god organisasjonskultur.
* Sørge for god personalpolitikk i hele organisasjonen, herunder ivareta HMS og HR.
* Legge til rette for en transparent, sunn og balansert økonomi med gode rutiner på alle nivåer i organisasjonen.
* Forvalte organisasjonens eiendommer, anlegg, eiendeler med god drift.